**Zmluva o poskytovaní služieb**

 **č. .............../2020**

**uzatvorená podľa § 269 ods. 2 zákona č. 513/1991 Zb. (Obchodný zákonník v platnom znení)**

**Zmluvné strany**

**Poskytovateľ:**

 (ďalej len ako „Poskytovateľ“)

**a**

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD, konateľ

Osoba zodpovedná za plnenie zmluvy: Ing. Ľubomír Fides (e-mail: lubomir.fides@dpmz.sk, tel.: +421 905 511 911)

bankové spojenie: Slovenská sporiteľňa, a.s.

IBAN SK1909000000005035044524

Kontaktná emailová adresa a telefónne číslo: dpmz@dpmz.sk, tel. 041/5660148

 (ďalej len ako „Objednávateľ“)

(Poskytovateľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok I.**

**ÚVODNÉ USTANOVENIA**

* 1. Táto Zmluva o poskytovaní služieb (ďalej aj ako „zmluva“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Objednávateľ ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Objednávateľa. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom obchodnej verejnej súťaže (OVS) podľa vyššie cit. Obchodného zákonníka, ktorej predmetom boli „Servisné prehliadky, údržba a opravy osobných a úžitkových motorových vozidiel vo vlastníctve Dopravného podniku mesta Žiliny s.r.o.“
	2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**PREDMET ZMLUVY**

1. Touto zmluvou sa Poskytovateľ zaväzuje pre Objednávateľa poskytovať služby – t.j. vykonávať opravu a údržbu vozidiel Objednávateľa, vrátane vykonávania servisných prác a to najmä:

1)kompletný servis motorových vozidiel vrátane pozáručného servisu podľa pokynov stanovených výrobcom pre dané vozidlo;

2)mechanické práce, servisné prehliadky;

3)výmena oleja, filtrov, kontrola rozvodov, diagnostika vozidla;

4)kontrola ďalších komponentov podľa servisného plánu;

5)bežné opravy a údržba;

6)opravy a údržba konkrétnych častí vozidiel;

7)kontroly, opravy a údržba prevodoviek;

8)kontroly a opravy brzdného systému;

9)opravy elektrického systému;

10)opravy a údržba štartérov;

11)opravy a kompletné servisovanie klampiarskych a lakovacích prác;

12)opravy vozidiel pri poistných udalostiach;

13)opravy, údržba a dezinfekcia klimatizácie;

14)príprava vozidiel na vykonanie emisnej kontroly a technickej kontroly.

1. Zoznam vozidiel Objednávateľa, na ktorých bude Poskytovateľ vykonávať opravy a servisné práce je uvedený v Prílohe č. 2 tejto zmluvy.
2. Objednávateľ sa zaväzuje každú jednotlivo dokončenú službu, vykonanú v zmysle tejto zmluvy, prevziať a za službu zaplatiť Poskytovateľovi dohodnutú cenu.

**Článok III.**

**MIESTO A ČAS PLNENIA ZMLUVY**

1. Miestom poskytovania služieb je pracovisko Poskytovateľa v meste Žilina: ...................(uviesť názov, adresu, kde sa pracovisko nachádza).
2. Dopravu vozidla na miesto poskytovania služieb zabezpečí na vlastné náklady Objednávateľ okrem prípadov, kedy Poskytovateľ bezodplatne zabezpečuje dopravu nepojazdného vozidla (napr. po škodovej udalosti alebo dopravnej nehode) odťahovou službou do miesta poskytovania služieb.
3. Poskytovateľ sa zaväzuje vykonať servisné práce a opravy na vozidlách Objednávateľa v lehote dohodnutej Zmluvnými stranami, ktorá bude uvedená v zákazkovom liste Poskytovateľa a následne v objednávke Objednávateľa.
4. Ak Poskytovateľ pripraví dokončený predmet zmluvy na odovzdanie Objednávateľovi pred termínom odovzdania uvedeným v zákazkovom liste a objednávke, Objednávateľ sa zaväzuje predmetné vozidlo prevziať aj v skoršom, Poskytovateľom oznámenom termíne, ak mu to jeho kapacity dovoľujú.

**Článok IV.**

**PLNENIE ZMLUVY – OBJEDNÁVANIE A PREBERANIE SLUŽIEB**

1. Služby spojené s plnením predmetu zmluvy bude Poskytovateľ zabezpečovať vlastnými technickými prostriedkami a s využitím kvalifikovaných, technicky spôsobilých pracovníkov.

2. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za poskytnutie predmetu zmluvy podľa tejto dohody v celom rozsahu zodpovedá Poskytovateľ.

3. Pred vykonaním samotnej opravy vozidla Poskytovateľ vykoná jeho obhliadku, kontrolu a rozsah poškodenia, odporučí časti potrebné na výmenu alebo opravu vozidla, vykoná predbežnú kalkuláciu a určí predpokladaný termín ukončenia opravy.

4. Služby podľa čl. II. tejto zmluvy si Objednávateľ objedná u Poskytovateľa prostredníctvom písomnej (elektronickej) objednávky.

5. Písomná objednávka bude okrem identifikačných údajov Objednávateľa a Poskytovateľa obsahovať najmä:

1. identifikáciu a rozsah služieb požadovaných vykonať na vozidle;
2. údaje o vozidle, na ktorom majú byť servisné práce, údržba alebo opravy realizované;
3. požadovaný termín poskytnutia/výkonu služieb;
4. (predpokladanú) cenu objednávaných služieb.

Termín poskytnutia/výkonu služieb uvedený v objednávke je pre Poskytovateľa záväzný a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis maior) alebo zmenou podľa pokynov Objednávateľa.

6. Poskytovateľ zrealizuje služby na vozidle Objednávateľa až na základe písomnej objednávky Objednávateľa, ktorú Poskytovateľ písomne (e-mailom) potvrdí.

7. Kontaktnou osobou na strane Objednávateľa je: Štefan Poliaček, e-mail: stefan.poliacek@dpmz.sk, tel.: +421 917 457 169.

 Kontaktnou osobou na strane Poskytovateľa je: (uviesť meno a priezvisko, e-mailová adresa, telefónne číslo).

8. O závadách dodatočne zistených pri výkone plnenia predmetu zmluvy, ktoré neboli uvedené v písomnej objednávke, Poskytovateľ bezodkladne a písomne (e-mailom) informuje Objednávateľa. Zároveň Poskytovateľ oznámi Objednávateľovi aj novú (navýšenú) cenu opravy a nový termín ukončenia opravy. Poskytovateľ je oprávnený zmenu objednanej služby vykonať až po písomnom odsúhlasení (e-mailom) Objednávateľa.

9. Použitie náhradných dielov a prípadne spotrebného materiálu pri plnení predmetu zmluvy je Poskytovateľ povinný vždy dohodnúť s kontaktnou osobou Objednávateľa a to v etape pred vystavením objednávky na opravu vozidla.

 Za týmto účelom Poskytovateľ služby v rámci prijímania vozidla do opravy vyhotoví kalkuláciu náhradných dielov potrebných pri oprave vymeniť a túto písomnú kalkuláciu odovzdá kontaktnej osobe Objednávateľa. V kalkulácii náhradných dielov použitých pri oprave vozidla musia byť uvedené ceny originálnych náhradných dielov výrobcu (pokiaľ sú dostupné na trhu) a tiež ceny adekvátnych (certifikovaných) náhrad originálnych náhradných dielov.

 Pred vykonaním opravy Objednávateľ písomne (e-mailom) oznámi Poskytovateľovi, aké náhradné diely (originál vs. náhrada originálu) majú byť pri realizovaní konkrétnej služby použité.

Ak z kalkulácie cien náhradných dielov a materiálu, ktorú predkladá Poskytovateľ bude vyplývať, že cena náhradného dielu alebo materiálu, ktorý má byť použitý pri oprave, presiahne hodnotu 100,00 EUR bez DPH za MJ (kus, sada, komplet...), v takom prípade si Objednávateľ vyhradzuje právo realizovať prieskum trhu za účelom zistenia aktuálnej ceny predmetného náhradného dielu alebo materiálu, za ktorú by bolo možné tento náhradný diel alebo materiál kúpiť na trhu.

Takýto prieskum trhu bude Objednávateľ realizovať s cieľom získať minimálne 2 cenové ponuky na predmetný (identický) náhradný diel alebo materiál. Objednávateľ následne vypočíta cenu predmetného náhradného dielu resp. materiálu ako aritmetický priemer cien zo získaných cenových ponúk. Zistenú priemernú cenu Objednávateľ výpočtom navýši o 10 % a takto stanovenú cenu porovná s cenou predmetného náhradného dielu alebo materiálu, ktorú uvádza v kalkulácii cien Poskytovateľ.

Ak porovnaním týchto cien Objednávateľ zistí, že ním vypočítaná cena podľa vyššie uvedeného postupu je nižšia ako cena predmetného náhradného dielu resp. materiálu ponúkaná Poskytovateľom v kalkulácii cien náhradných dielov a materiálu, Objednávateľ je oprávnený v objednávke na poskytnutie služieb požadovať od Poskytovateľa dodanie resp. použitie konkrétneho náhradného dielu alebo materiálu v cene za MJ, ktorú určil výpočtom Objednávateľ.

Dokumentácia z prieskumu trhu, ktorý realizoval Objednávateľ, bude vyhotovená v listinnej forme a jej kópia bude súčasťou vystavenej (elektronickej) objednávky na poskytnutie služieb, ktorá bude zaslaná Poskytovateľovi.

Ak porovnaním cien Objednávateľ zistí, že ním vypočítaná cena je vyššia ako cena predmetného náhradného dielu resp. materiálu ponúkaná Poskytovateľom v kalkulácii cien náhradných dielov a materiálu, v takom prípade bude akceptovať cenu predmetného náhradného dielu alebo materiálu ponúknutú Poskytovateľom a uvedenú v kalkulácii cien náhradných dielov a materiálu.

Objednávateľ si vyhradzuje právo vykonávať internú kontrolu cien náhradných dielov a materiálu ponúknutých Poskytovateľom aj v prípade tých náhradných dielov a materiálu, ktorých cena uvedená v kalkulácii cien náhradných dielov a materiálu je nižšia ako 100,00 EUR bez DPH za MJ. Za týmto účelom Objednávateľ môže vykonať prieskum trhu a stanovenie ceny predmetného náhradného dielu alebo materiálu podľa vyššie uvedeného postupu, ktorý sa vzťahuje na cenu náhradného dielu alebo materiálu s cenou vyššou ako 100,00 EUR bez DPH za MJ. Ak bude relevantné, Objednávateľ je následne oprávnený vo vystavenej objednávke na poskytnutie služby, ktorej prílohou bude kópia dokumentácie z prieskumu trhu, požadovať od Poskytovateľa dodanie resp. použitie konkrétneho náhradného dielu alebo materiálu v cene za MJ, ktorú určil výpočtom Objednávateľ.

Poskytovateľ sa zaväzuje, že bude v priebehu plnenia tejto zmluvy akceptovať spôsob určenia ceny náhradných dielov Objednávateľom špecifikovaný v bode 9. tohto článku zmluvy.

Poskytovateľ sa zároveň zaväzuje, že cenu za predmetný náhradný diel alebo materiál určenú Objednávateľom podľa vyššie uvedeného výpočtu uvedie vo faktúre – daňovom doklade za poskytnuté služby.

10. V prípade potreby opravy vozidla vzniknutej z poistnej udalosti je Poskytovateľ oprávnený začať s jeho opravou až po doručení oznámenia o písomnej obhliadke vozidla zo strany poisťovne. Pri prácach – opravách vyplývajúcich z poistných udalostí bude Objednávateľ akceptovať ceny za 1 hodinu práce, ktoré má Poskytovateľ dohodnuté – zazmluvnené s poisťovňami.

11. Zmluvné strany sa dohodli, že po každom jednotlivom poskytnutí služby odovzdá Poskytovateľ Objednávateľovi pri prevzatí vozidla súpis vykonaných služieb, ktorý zároveň slúži ako podklad pre vystavenie faktúry za poskytnutú službu.

**Článok V.**

**CENA SLUŽBY A PLATOBNÉ PODMIENKY**

1. Zmluvné strany sa dohodli, že cena za jednu hodinu práce/normohodina za každý servisný pracovný úkon bez ohľadu na to, či sa jedná o prácu mechanickú, elektrikársku, lakýrnickú, klampiarsku a pod. pre všetky motorové vozidlá Objednávateľa podľa Prílohy č. 2 zmluvy je:

 ........................EUR bez DPH

 ........................% DPH

 ........................EUR DPH

 ........................EUR s DPH

1. Cena uvedená v bode 1. tohto čl. zmluvy je uvedená tiež v návrhu na plnenie kritérií (Príloha č. 1 zmluvy), ktorý predložil Poskytovateľ do obchodnej verejnej súťaže podľa čl. 1 zmluvy. Cena je stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Cena za tovary (t.j. náhradné diely a spotrebný materiál) použité pri realizovaní predmetu zmluvy bude dohodnutá po uplatnení postupu, ktorý je upravený v čl. IV., bod 9. zmluvy.
3. Cenu za poskytnuté služby uhradí Objednávateľ na základe faktúry vystavenej Poskytovateľom.
4. Objednávateľ uhradí Poskytovateľovi cenu za poskytnuté služby formou bezhotovostného platobného styku na účet Poskytovateľa, č. účtu IBAN:.............vedený v .................... .
5. Poskytovateľovi vznikne právo na vystavenie faktúry dňom riadneho a včasného dodania služby podľa tejto zmluvy.
6. Splatnosť faktúry je 14 dní odo dňa jej doručenia Objednávateľovi. Faktúry budú Objednávateľovi doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Poskytovateľa.
7. Poskytovateľom predložená faktúra musí obsahovať náležitosti v zmysle zákona č. 222/2004 Z.z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy (z evidencie zmlúv u Objednávateľa), vyšpecifikovaný rozsah poskytovanej služby, rozpis presne definovaných použitých náhradných dielov s uvedením, či sa jedná o originálny náhradný diel výrobcu vozidla alebo sa jedná o adekvátnu (certifikovanú) náhradu originálneho náhradného dielu. V prípade použitia originálneho náhradného dielu je povinnosť vo faktúre uvádzať aj jeho oficiálne katalógové číslo. Vo faktúre musí byť uvádzaný počet odpracovaných hodín práce/normohodín viažuci sa k príslušnému servisnému pracovnému úkonu. Neoddeliteľnou súčasťou faktúry je kópia objednávky potvrdená zástupcom Objednávateľa a zákazkový list, resp. preberací protokol alebo súpis vykonaných služieb, prípadne ďalšia dokumentácia viažuca sa k poskytovaným službám ako napr. výsledky meraní súvisiace s objednanou službou, protokol o obhliadke vozidla technikom poisťovne a protokol o takejto obhliadke atď. V  prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto zmluvy, Objednávateľ má právo reklamovať faktúru Poskytovateľovi, v prípade, že faktúra bude obsahovať nedostatky. Poskytovateľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Poskytovateľovi.
8. Objednávateľ je platiteľom dane z pridanej hodnoty (DPH). Poskytovateľ je/nie je (nehodiace sa odstráni Poskytovateľ ) platiteľom dane z pridanej hodnoty (DPH).

**Článok VI.**

**TRVANIE ZMLUVY**

1. Táto zmluva sa uzatvára na dobu určitú, a to na obdobie v trvaní **36 mesiacov** odo dňa nadobudnutia účinnosti zmluvy.
2. Platnosť tejto zmluvy je pred uplynutím lehoty uvedenej v čl. VI. možné ukončiť nasledovnými spôsobmi:
3. písomnou dohodou zmluvných strán,
4. písomným odstúpením od zmluvy.
5. Od tejto zmluvy môže odstúpiť každá Zmluvná strana, najmä z týchto dôvodov:

 3.1 Poskytovateľ môže odstúpiť od tejto zmluvy ak:

1. Objednávateľ neplní svoje záväzky ani napriek upozorneniu Poskytovateľa, v ktorom mu Poskytovateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Objednávateľ je v omeškaní s úhradou faktúry dlhšie ako 30 dní.

 3.2 Objednávateľ môže odstúpiť od tejto zmluvy, ak:

1. Poskytovateľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,
2. Poskytovateľ je opakovane v omeškaní alebo aj po upozornení Objednávateľa porušuje povinnosti, ktoré mu vyplávajú z tejto zmluvy,
3. Poskytovateľ dodá službu, ktorá nezodpovedá dohodnutej službe podľa čl. II.,
4. Poskytovateľ vstúpi do likvidácie,
5. bude dodatočne zistené, že Poskytovateľ poskytol Objednávateľovi v rámci návrhu v obchodnej verejnej súťaže nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie vyhodnotenia návrhov predložených do obchodnej verejnej súťaže,
6. bez uvedenia dôvodu.
7. Odstúpenie od zmluvy vyššie uvedeným spôsobom je účinné okamihom doručenia písomného odstúpenia od zmluvy druhej Zmluvnej strane. V dôsledku odstúpenia od tejto zmluvy nedôjde k zániku nárokov Objednávateľa na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení zmluvy.

**Článok VII.**

**SPOLUPRÁCA ZMLUVNÝCH STRÁN A INFORMOVANIE**

1. Za účelom komunikácie Objednávateľa s Poskytovateľom určili Zmluvné strany kontaktné údaje svojich zodpovedných zástupcov v záhlaví tejto zmluvy. V prípade zmeny kontaktných údajov sú Zmluvné strany povinné bezodkladne sa o takejto zmene informovať. Kontaktné osoby vo veci realizovania predmetu zmluvy sú uvedené v čl. IV. bod 7. tejto zmluvy.
2. Pri vykonávaní služieb postupuje Poskytovateľ samostatne s prihliadnutím na pokyny a inštrukcie zo strany dohodnutého zástupcu Objednávateľa.
3. Účastníci tejto zmluvy sa zaväzujú poskytnúť si všetku potrebnú súčinnosť tak, aby bol predmet tejto zmluvy plnený včas, v potrebnom rozsahu a primeranej kvalite.
4. Poskytovateľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a podmienky tejto zmluvy.
5. Poskytovateľ sa zaväzuje, že bude s Objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť proces vykonania služby, dohodnutej v tejto zmluve a že mu bude oznamovať všetky okolnosti, ktoré by mohli ohroziť dohodnutý termín pre poskytnutie služby v zmysle platnej objednávky.

**Článok VIII.**

**ZÁRUČNÁ DOBA A ZODPOVEDNOSŤ ZA KVALITU POSKYTOVANÝCH SLUŽIEB**

1. Poskytovateľ sa zaväzuje poskytovať služby podľa tejto zmluvy s odbornou starostlivosťou s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov z tejto zmluvy.
2. Poskytovateľ zodpovedá za odborné prevedenie kvality poskytovaných služieb. Na poskytované služby a zrealizované práce poskytuje záručnú dobu 12 mesiacov, na dodané náhradné diely 24 mesiacov (v prípade poskytovania dlhšej záručnej doby výrobcom náhradných dielov platí táto záručná doba).
3. Záručná doba začína plynúť dňom písomného odovzdania a prevzatia služieb obidvomi Zmluvnými stranami.
4. Poskytovateľ sa zaväzuje, že zistené a reklamované vady poskytnutých služieb odstráni bez zbytočného odkladu, najneskoršie však v termíne do 7 pracovných dní. Odstránenie vád v dohodnutej dobe je v zodpovednosti a na priamy náklad Poskytovateľa.
5. Záruka sa nevzťahuje na vady preukázateľne nezavinené Poskytovateľom, resp. na vady, ktoré vznikli nesprávnym použitím vozidla Objednávateľa.
6. Každá Zmluvná strana zodpovedá druhej Zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.

**Článok IX.**

**SANKCIE**

1. V prípade nedodržania podmienok a ustanovení dojednaných v tejto zmluve, môžu Zmluvné strany uplatniť nasledovné sankcie:
2. za omeškanie Poskytovateľa s dodaním služby - úrok z omeškania vo výške 0,08% z hodnoty nedodanej služby za každý mesiac omeškania. Zaplatením zmluvnej pokuty nezaniká nárok Objednávateľa na náhradu škody. Za omeškanie sa považuje nedodanie služby podľa tejto zmluvy zo strany Poskytovateľa o viac ako 10 pracovných dní výlučne zavinené zo strany Poskytovateľa,
3. za omeškanie Objednávateľa so zaplatením zmluvnej ceny - úrok z omeškania vo výške 0,02% z nezaplatenej ceny za každý deň omeškania.

**Článok X.**

**ZÁVEREČNÉ USTANOVENIA**

1. Táto zmluva nadobúda platnosť dňom podpisu oboma Zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto zmluvy a príloh je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto zmluvy, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto zmluvy sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto zmluvy budú medzi Zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu zmluvy porozumeli súhlasia s ňou, na znak čoho ju podpisujú.
7. Zmluvné strany vyhlasujú, že zmluvu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto zmluve sú platné len v písomnom vyhotovení so súhlasom Zmluvných strán.
9. Zmluva sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Poskytovateľ preberá jedno vyhotovenie.

Prílohy k Zmluve o poskytovaní služieb:

Príloha č. 1: Identifikačné údaje navrhovateľa a návrh na plnenie kritérií

Príloha č. 2: Zoznam vozidiel

V ......... dňa ......................2020 V Žiline dňa ........................ 2020

Poskytovateľ: Objednávateľ:

................................................... .................................................

 Ing. Ján Barienčík, PhD.

 konateľ